open-index/open-wikipedia-markdown huggingface dataset:
HMS Beagle (1909)

**HMS Beagle** oli Britannian kuninkaallisen laivaston Beagle-luokan hävittäjä, joka palveli ensimmäisessä maailmansodassa.

## Valmistus

Alus tilattiin John Brown and Companyltä Clydebankistä osana vuosien 1908-1909 laivasto-ohjelmaa ja sen köli laskettiin 17. maaliskuuta 1909. Alus laskettiin vesille vielä samana vuonna 16. lokakuuta ja se valmistui kesäkuussa 1910.

## Palvelus
Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueensa mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 1. marraskuuta 1921 romutettavaksi.

## Lähteet
*
*
*

### Viitteet
A-F Records

**A-F Records** oli yhdysvaltalainen itsenäinen levy-yhtiö. Levy-yhtiön perusti punk rock -yhtye Anti-Flag, joka on myös itse julkaissut yhtiön kautta yhden studioalbuminsa (*[[Mobilize]]*). Levy-yhtiön toimitilat sijaitsevat Anti-Flagin kotikaupungissa Pittsburghissa Pennsylvaniassa. Vuonna 2004 kaupunkia koetellut tulva aiheutti pahoja vahinkoja levy-yhtiön toimitiloille, minkä takia se joutui tiputtamaan kolme yhtyettä pois listoiltaan taloudellisista syistä.

Levy-yhtiö ajettiin alas sen jälkeen, kun Anti-Flagin keulahahmoon Justin Saneen kohdistuvat ahdistelusyytökset tulivat julki vuonna 2023. Samassa yhteydessä myös Anti-Flag-yhtye hajosi.

## Yhtyeitä

* Anti-Flag
* Darkest Hour
* Destruction Made Simple
* Endless Struggle
* Incommunicado
* Inhuman
* Intro5pect
* Inquisition
* Justin Sane 
* Modey Lemon
* Morning Glory

* Much the Same
* New Mexican Disaster Squad
* Pipedown
* Red Lights Flash
* Tabula Rasa
* The Code
* The Methadones
* The Unseen
* Thought Riot
* The Vacancy
* Virus Nine
* Whatever It Takes

## Lähteet
Gliotoksiini

**Gliotoksiini** on mykotoksiini, jolla on antibakteerisia ja antiviraalisia ominaisuuksia. Sitä ei käytetä kliinisessä käytössä toksisuutensa vuoksi. Yhdisteen tuottajaksi tiedetään ainakin *[[Aspergillus fumigatus]]*. Gliotoksiini muokkaa ihmisen immuunivasteita ja saa aikaan apoptoosia erilaisissa solutyypeissä.

Gliotoksiinin kemiallinen kaava on C13H14N2O4S2, moolimassa 326,391 g/mol ja CAS-numero 67-99-2.

## Lähteet

## Aiheesta muualla
*Onki: Gliotoksiini
*PubChem: Gliotoxin 
*Kyoto Encyclopedia of Genes and Genomes (KEGG): Gliotoxin 
*ChemBlink: Gliotoxin
Hans Spemann

**Hans Spemann** (1869-1941) oli saksalainen biologian professori, joka sai vuonna 1935 Nobelin lääketieteen palkinnon alkionkehitykseen liittyvästä tutkimuksesta.

Spemann syntyi Stuttgartissa vuonna 1869. Hänen isänsä oli kustantaja, ja ennen yliopistoon menoa myös Hans Spemann työskenteli muutamia vuosia kustannusalalla ja suoritti varusmiespalveluksen. Hän opiskeli Heidelbergin, Münchenin ja Würzburgin yliopistoissa ja suoritti tutkinnon lääketieteessä, eläintieteessä ja kasviopissa. Hän työskenteli Würzburgin yliopistossa eläintieteen laitoksella vuoteen 1908 asti. Silloin hänestä tuli eläintieteen ja anatomian professori Rostockin yliopistoon. 1914 hän siirtyi Berliiniin ja 1919 Freiburgin yliopistoon Freiburg im Breisgaussa, missä hän jatkoi eläkeikäänsä, vuoteen 1937 saakka.

Spemann teki kokeellista tutkimusta sammakkoeläinten alkioilla ja kehittyi taitavaksi mikrokirurgiksi. Siirtämällä soluja alkion osasta toiseen hän totesi, että varhaisessa vaiheessa solujen kehityssuunta ei ollut määrätty: jos ihosoluja siirrettiin hermosolujen joukkoon, niistä tuli hermosoluja. Hän osoitti vuonna 1924 että alkiossa on tietty osa, jonka solut ohjaavat alkion muiden solujen järjestäytymistä alkionkehityksen aikana.

## Lähteet
MCO

**MCO** voi tarkoittaa seuraavia:
*Mars Climate Orbiter, NASAn epäonnistunut avaruusluotain
*Monaco, ISO 3166-1 -koodi MCO, valtio tai muu maantieteellinen alue
MHL

**MHL** voi tarkoittaa:

* Marshallinsaaria, joiden KOK:n maakoodi on MHL.
* Yritysstandardia Mobile High-Definition Link
* Venäjän nuorten jääkiekkosarjaa eli *Molodežnaja Hokkeinaja Liga*a.
* Kanadalaista jääkiekon juniorisarjaa Maritime Junior A Hockey League.
* Suomalaista keskusteluohjelmaa Marja Hintikka Live
Na Stínadlech

**Na Stínadlech** on Teplicessä Tšekin tasavallassa sijaitseva jalkapallostadion. Se toimii Tšekin pääsarjassa Gambrinus ligassa pelaavan FK Teplicen kotikenttänä. Tšekin jalkapallomaajoukkue pelaa myös usein otteluitaan Na Stínadlechilla. 

## Lähteet
*World stadiums
Strahov-stadion

**Strahov-stadion** () on Tšekin tasavallan pääkaupungissa Prahassa sijaitseva stadion. Se sijaitsee kaupungin länsiosassa Strahovin kaupunginosassa ja stadionille mahtuu yhteensä 240 000 katsojaa. Strahov-stadion on maailman suurin stadion ja Indianapolisin moottoriradan jälkeen maailman toiseksi suurin urheilulaitos yleisökapasiteetilla mitattuna. Stadionilla ei ole lainkaan juoksuratoja ja sen pinta-ala on 63 500 neliömetriä. Esimerkiksi Helsingin olympiastadionin pinta-ala on 19 984 neliömetriä.

Stadionia ei käytetä enää nykyään urheilutapahtumiin, vaan se on toiminut 1990-luvulta lähtien pop- ja rock-konserttien näyttämönä. Siellä ovat esiintyneet muun muassa The Rolling Stones, Pink Floyd ja U2. Normaalisti stadion palvelee Sparta Prahan jalkapallojoukkueen harjoituskeskuksena. Sen nurmikentälle on sijoitettu kuusi normaalikokoista jalkapallokenttää ja kaksi futsalkenttää.

Strahov-stadion avattiin puurakenteisena vuonna 1926, kuusi vuotta myöhemmin valmistuivat betonirakenteiset katsomot. Myöhempiä laajennuksia tehtiin vuosina 1948 ja 1975. Se rakennettiin alun perin Sokol-liikkeen joukkovoimistelutapahtumia varten. Kommunistihallinon aikana toisen maailmansodan jälkeen stadionilla järjestettiin vastaavaa joukkoliikuntaa Spartakiadeissa.

## Lähteet

## Aiheesta muualla
Anthony Obame

**Anthony Obame Mylann** (s. 10. syyskuuta 1988 Libreville) on gabonilainen taekwondoin. Hänestä tuli maansa ensimmäinen olympiamitalisti hänen voitettuaan hopeaa Lontoossa 2012.

Obame sai Afrikan-mestaruuskilpailuissa Tripolissa 2010 pronssia alle 87&nbsp;kg:n sarjassa. Hän voitti Afrikan olympiakarsintaturnauksen yli 80 kg:n painoluokassa Kairossa 2012. Myöhemmin samana vuonna hän sai hopeaa opiskelijoiden MM-kilpailuissa yli 87&nbsp;kg:n sarjassa Pocheonissa. Lontoon olympialaisissa hän saavutti hopeaa yli 80&nbsp;kg:n painoluokassa. Hän voitti välieräottelussa kuubalaisen Robelis Despaignen pistein 7–6. Loppuottelu Italian Carlo Molfettaa vastaan päättyi jatkoajan jälkeen 9–9, ja Molfetta voitti kultamitalin tuomariäänestyksen perusteella. 

Obame voitti maailmanmestaruuden yli 87&nbsp;kg:n painoluokassa Pueblassa 2013 kukistettuaan loppuottelussa Iranin Sajjad Mardanin. Hän voitti Afrikan-mestaruuden yli 87-kiloisissa Tunisissa 2014. Hän sai samassa painoluokassa MM-pronssia Tšeljabinskissa 2015.

Obame saavutti yli 87-kiloisissa hopeaa Afrikan kisoissa 2015 ja Afrikan-mestaruuskilpailuissa 2016. Rio de Janeiron olympialaisissa 2016 hän karsiutui yli 80 kg:n painoluokassa avausottelun jälkeen. Hän saavuttii yli 87-kiloisissa MM-pronssia Mujussa 2017, voitti Afrikan-mestaruuden Agadirissa 2018 sekä sijoittui kolmanneksi Rabatin Afrikan kisoissa 2019.
.

## Lähteet
HMS Savage (1910)

**HMS Savage** oli Britannian kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä.

## Valmistus

Alus tilattiin osana vuosien 1908-1909 laivasto-ohjelmaa John I. Thornycroft and Companyltä Woolstonista, missä köli laskettiin 2. maaliskuuta 1909. Alus laskettiin vesille 10. maaliskuuta 1910 ja valmistui vielä samana vuonna elokuussa.

## Palvelus
Valmistuttuaan alus liitettiin 1. hävittäjälaivueeseen, josta se siirrettiin 5. hävittäjälaivueeseen vuonna 1911. Laivueensa mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin romutettavaksi 9. toukokuuta 1921.

## Lähteet
*
*
*

### Viitteet
Luettelo kilpauransa aikana kuolleista suomalaisurheilijoista

Tämä luettelo sisältää suomalaisia urheilijoita, jotka ovat kuolleet kilpauransa aikana.

## Lähteet
Rosenzweig

**Rosenzweig** on muun muassa seuraavien henkilöiden sukunimi:

* Barney Rosenzweig (s. 1937), yhdysvaltalainen televisiotuottaja
* Cynthia Rosenzweig (s. 1968), yhdysvaltalainen ilmaston ja maatalouden tutkija
* Franz Rosenzweig (1887-1929), saksalainen filosofi
* Jake Rosenzweig (s. 1989), englantilais-yhdysvaltalainen moottoriurheilija
* Rachel Zoe Rosenzweig (s. 1971), yhdysvaltalainen stylisti ja muotivaikuttaja.

## Nimen muita merkityksiä
* 4911 Rosenzweig, asteroidi
Gunnar Widegren

**Gunnar Widegren** (6. helmikuuta 1886 Tukholma, Ruotsi – 29. syyskuuta 1959 Tukholma) oli ruotsalainen kirjailija, elokuvakäsikirjoittaja ja toimittaja. 

## Teokset
* *Pörri – se olen minä* (Raggen det är jag det), suomentanut Laila Järvinen. Porvoo: WSOY, 1936. 
* *Karuselliperhe* (Familjen som var en karusell)*,* Laila Järvinen. Porvoo: WSOY, 1936. 
* *Neiti Aurinkoinen* (Fröken Solsticka), suomentanut Laila Järvinen. Porvoo: WSOY, 1938.
* *”Prinsessa Pettersson”* (Puck), suomentanut Laila Järvinen. Porvoo: WSOY, 1940.
* *Väärän lipun alla* (Under falsk flagg), suomentanut Laila Järvinen. Porvoo: WSOY, 1941.
* *Odottamaton kihlaus* (Vad följden blev), suomentanut Laila Järvinen. Helsinki: Kansankirja, 1948.
* *Punatukkaisilla on etusija* (Rödhåriga äga företräde), suomentanut Lea Karvonen. Helsinki: Tammi, 1950.

## Filmografia
*Familjen som var en karusell (1936)
**[[Pörri – se olen minä]]* (*Raggen – det är jag det*) (1936)
*Odygdens belöning (1937)
*Sol över svenska bygder (1937)
*Spöke till salu (1939)

## Lähteet
Ruotsinlituruoho

**Ruotsinlituruoho** eli **ruotsinpitkäpalko** (*Arabidopsis suecica*) on Pohjoismaissa esiintyvä yksivuotinen ristikukkaiskasvilaji. Se on 15–40-senttiseksi kasvava melko hentovartinen, tavallisesti haarova ruoho. Laji eroaa samannäköisestä hentolituruohosta (*Arabidopsis thaliana*) aluslehtien muodossa; ne ovat parijakoisia. Valkoiset ja kellertävät terälehdet ovat yksi tai kaksi millimetriä pidempiä kuin hentolituruoholla.

Ruotsinlituruohoa kasvaa Suomen alueella yleisenä etelärannikolta Pohjois-Hämeen ja Pohjois-Karjalan korkeudelle.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Pohjolan kasvien pauloissa: ''Arabidopsis suecica'' - ruotsinlituruoho
Epäjatkuvuuskohta

**Epäjatkuvuuskohta** liittyy käsitteenä matematiikassa funktion jatkuvuuteen. Epäjatkuvuuskohta on funktion määrittelyjoukon arvo (eli joukko-opissa alkio), jonka ympäristössä *funktion arvot* eivät toteuta *jatkuvuusehtoa*. Jatkuvuusehto riippuu matematiikan haarasta ja käsiteltävästä tilanteesta.

## Yhden reaalimuuttujan tapaus
Yhden muuttujan reaalifunktiolla on jatkuvuusehto
:\lim_{x \to \ a-}f(x) = \lim_{x \to \ a+}f(x) = f(a),
jossa kohdassa a toispuoleiset raja-arvot vasemmalta puolelta ja oikealta puolelta tulee olla samat ja tämän lisäksi funktion arvon f(a) tulee olla raja-arvojen suuruinen. Jos toinen tai molemmat raja-arvot eivät ole olemassa tai ne ovat eri suuruiset, funktio on epäjatkuva kohdassa a. Jos funktion arvo f(a) on eri suuri kuin raja-arvot, on funktio epäjatkuva.

### Epäjatkuvuuskohtien luokittelua
On huomattava, että jatkuvuus ja epäjatkuvuus ovat funktion ominaisuuksia, joten funktio voi olla epäjatkuva vain pisteissä, joissa se on määritelty! Epäjatkuvuuskohdat voidaan luokitella seuraaviin kategorioihin tai niiden yhdistelmiin.

#### Hyppäysepäjatkuvuus

Piste, jossa funktion kuvaaja  äkillisesti arvosta toiseen. Esimerkiksi funktio f:\mathbb R\to\mathbb R,

f(x)=\begin{cases} -1, &\text{kun } x\leq0 \\ 1, &\text{kun }x>0 \end{cases}

on epäjatkuva pisteessä x=0.

#### 

Esimerkiksi funktio f:\mathbb R\to\mathbb R,

f(x)=\begin{cases} 1/x, &\text{kun } x\neq0 \\ 0, &\text{kun }x=0 \end{cases}

on epäjatkuva pisteessä x=0. Lähestyttäessä origoa vasemmalta funktion arvot pienenevät rajatta ja vastaavasti oikealta lähestyttäessä ne kasvavat rajatta.

#### Heilahteluepäjatkuvuus

Heilahteluepäjatkuvuuskohta on piste, jossa funktiota ei voi määritellä jatkuvaksi, sillä funktio saa millä tahansa välillä pisteen ympäristössä useita eri arvoja. Esimerkiksi funktio f:\mathbb R\to\mathbb R,

f(x)=\begin{cases} \sin\left(\frac{1}{x}\right) &\text{kun } x\neq0 \\ x_0, &\text{kun }x=0 \end{cases}

on epäjatkuva pisteessä x=0 riippumatta siitä, miten luku x_0 valitaan. Funktio saa kaikki arvot välillä [-1, 1], kun x\neq0, riippumatta siitä, kuinka pienellä välillä origon ympärillä funktiota tarkasteltaisiin. Näin ollen, oli f(0) mitä tahansa, ei f ole jatkuva origossa.

#### Poistuva epäjatkuvuus

Funktio saadaan  jatkuvaksi epäjatkuvuuskohdassa, kun sen arvoa kyseisessä pisteessä muutetaan. Esimerkiksi funktio f:\mathbb R\to\mathbb R,

f(x)=\begin{cases} x+1, &\text{kun } x\neq2 \\ 1, &\text{kun }x=2 \end{cases}

on epäjatkuva pisteessä x=2, mutta  f(2)=3 siitä tulisi jatkuva.

## Lähteet

* 
* 

## Kirjallisuutta
*
Tino Häber

**Tino Häber** (s. 6. lokakuuta 1982 Gera, Saksa) on saksalainen keihäänheittäjä, joka sijoittui kahdeksanneksi Lontoon olympialaisten 2012 miesten keihäänheitossa tuloksella 81,21.  Hän selvisi viimeisenä eli kahdentenatoista keihäänheiton finaaliin tuloksella 80,39. Hän voitti Saksan mestaruuden Nürnbergissä 2008.

Helsingin Euroopan mestaruustaruuskilpailuissa 2012 hän oli yhdeksäs.  Hänen ennätyksensä on 83,46.

## Kausien parhaat heitot

* 2004 79,88 Leipzig 13.8.
* 2005 75,79 Falkenstein 11.6.
* 2006 71,62 Berliini 1.2.
* 2007 80,24 Bad Köstritz 8.7.
* 2008 80,71 Bochum 1.8.
***2009 83,46 Cuxhaven 22.7.**
* 2010 79,74 Thum 20.8.
* 2011 79,81 Dessau 1.6.
* 2012 82,10 St. Wendel 10.6.
* 2013 78,78 Halle 25.5.

## Lähteet
Margit Papunen

**Margit Anna-Liisa Papunen** (o.s. **Tamminen**, s. 29. lokakuuta 1938 Äänekoski) on suomalainen keihäänheittäjä, joka voitti keihäänheiton Suomen mestaruuden 1959 tuloksella 43,81. Hän edusti Hämeenlinnan Tarmoa. Hänellä on kaksi maaotteluedustusta.

## Lähteet
*
Regina Marjanen

**Regina Emilia Marjanen** (7. helmikuuta 1920 – 8. elokuuta 2004) oli suomalainen yleisurheilija päälajinaan keihäänheitto, koripalloilija ja pikaluistelija.

Yleisurheilussa Marjanen sijoittui Oslon EM-kilpailussa 1946 keihäänheitossa seitsemänneksi tuloksella 36,34&nbsp;m. Hän voitti keihäänheiton Suomen mestaruuden 1946 tuloksella 39,08&nbsp;m voittaen Kaisa Parviaisen. Lisäksi hän sai keihäänheitossa kaksi SM-hopeaa ja kaksi SM-pronssia. Lisäksi hän voitti keihäänheitossa 13 TUL:n mestaruutta vuosina 1939–1952 ja kolme koripallon Suomen mestaruutta. Hän edusti Helsingin Tarmoa.

Pikaluistelussa Marjanen osallistui TUL:n mestaruuskilpailuihin helmikuussa 1936 sijoittuen toiseksi. Vuonna 1939 hän saavutti TUL:n mestaruuden ja 1945 pronssia. Vuonna 1943 hän osallistui Luisteluliiton ja TUL:n yhteisiin mestaruuskilpailuihin sijoittuen neljänneksi.

## Lähteet
Terttu Sarkkinen

**Marja Terttu Merihaara** (o.s. **Sarkkinen**; 13. elokuuta 1931 Saloinen – 23. heinäkuuta 2023 Oulu) oli suomalainen kansakoulunopettaja ja keihäänheittäjä, joka voitti Kalevan kisoissa 1953 Suomen mestaruuden tuloksella 41,64. Lisäksi hän voitti kaksi hopeaa Kalevan kisoista vuosina 1950 ja 1955. Hän edusti Saloisten Reipasta ja Oulun Pyrintöä. Hänen ennätyksensä oli 43,96. Merihaara voitti silloisella nimellään Terttu Sarkkinen Suomi–Ruotsi-maaottelussa vuonna 1953 keihäänheiton tuloksella 42,97.

Merihaara kävi Raahen opettajaseminaarin, josta valmistui vuonna 1956. Hän oli sen jälkeen neljä vuotta Yppärin kyläkoulun opettajana ja tuli sitten kotikuntaansa Saloisiin ja toimi Saloisten alueen kouluilla koko työelämänsä, viimeiset vuodet Haapajoen koululla.

## Lähteet
* 

### Viitteet
Kalle Aaltonen

**Kaarle Theodor ”Kalle” Aaltonen** (16. helmikuuta 1886 Pirkkala – 27. huhtikuuta 1963) oli suomalainen keihäänheittäjä, joka voitti keihäänheiton Suomen mestaruuden yhteistuloksella 96,75 vuonna 1909. Hänellä on lisäksi samassa lajissa kaksi mitalia SM-tasolta. Vuonna 1907 hän sai hopeaa ja vuonna 1910 Kalevanottelussa pronssia keihäänheiton yhteistuloksissa.

Kalle Aaltonen kuoli Yhdysvalloissa Detroitissa Michiganissa 27. huhtikuuta 1963. Hän oli muuttanut Yhdysvaltoihin 1912.

## Lähteet
Liito-oravankirppu

**Liito-oravankirppu** (*Ceratophyllus (Monopsyllus) indages*) on liito-oravalla elävä kirppulaji. Suomen lajiston uhanalaisarvioinnissa 2010 se on luokiteltu isäntälajinsa tapaan vaarantuneeksi (VU).

## Koko ja tuntomerkit
Muiden kirppujen tapaan pieni, sivusuunnassa litistynyt hyönteinen. Koiraan ruumis on 2,3&ndash;3,0&nbsp;mm ja naaraan 2,5&ndash;3,8&nbsp;mm pitkä. Päässä, tuntosarven takana on kahdessa rivissä sukasia 0&ndash;1 sekä 2&ndash;3 kappaletta. Niskan pronotaalikammassa on vähemmän kuin 24 piikkiä. Tarkka lajinmääritys tapahtuu tutkimalla takaruumiin kärkiosaa mikroskoopilla. Koiraalla takaruumiin kahdeksas vatsakilpi on pitkä ja kapea ja siinä on pitkiä kärkisukasia. Yhdeksäs vatsakilpi on laajentunut. Naaraalla seitsemännen vatsakilven reuna muodostaa kulman. Naaraan spermathecan bulgaksi kutsuttu osa on sylinterin muotoinen ja hillaksi kutsuttua osaa leveämpi.

Lähin sukulaislaji on oravankirppu (*Ceratophyllus (Monopsyllus) sciurorum*)

## Levinneisyys
Lajin levinneisyysalue ulottuu Kamtšatkalta, Japanin pohjoisosista, Koreasta, Kiinasta ja Taiwanin pohjoisosista Siperian ja Keski-Aasian poikki Länsi-Venäjälle. Pohjoismaissa liito-oravankirppua tavataan ainoastaan eteläisessä Suomessa.

## Elinympäristö ja elintavat
Liito-oravankirppu on nimensä mukaisesti liito-oravan (*Pteromys volans*) ulkoloinen. Lajin tarkemmat elintavat ovat kuitenkin tuntemattomat. Liito-oravan pesissä elää myös muita kirppulajeja, mutta liito-oravankirppu on näistä ainoa täysin liito-oravaan sidottu laji. Suomessa se näyttää esiintyvän pesissä ainoana kirppuna kesällä aikana, jolloin liito-oravalla on uusia poikasia.

Suomessa liito-oravankirppu on ainoana kirppulajina luokiteltu uhanalaiseksi, sillä se ei vaarantuneeksi luokiteltuun isäntälajiinsa sidottuna voi olla ainakaan sitä vähempää uhanalainen.

## Lähteet
Oiva Jääskeläinen

**Oiva Toivo Jääskeläinen** (9. syyskuuta 1884 Hämeenlinna – 1. elokuuta 1946 Helsinki) oli suomalainen agronomi, joka toimi muun muassa Pellervo-Seuran toimitusjohtajana. Nuoruudessaan hänet tunnettiin myös lahjakkaana urheilijana.

Hänen vanhempansa olivat kansakoulunopettaja Heikki Jääskeläinen ja Sandra Nordling. Jääskeläinen kirjoitti ylioppilaaksi 1904 ja valmistui agronomiksi 1911. Vuonna 1931 hän suoritti vielä maatalous- ja metsätieteiden kandidaatin tutkinnon Helsingin yliopistossa. Vuodesta 1916 lähtien Jääskeläinen toimi maanviljelijänä Ilmajoella ja hoiti myös useita alaan liittyviä tehtäviä eri järjestöjen palveluksessa. Vuonna 1927 hän aloitti Suomen laidunyhdistyksen toiminnanjohtajana ja siirtyi 1937 Pellervo-Seuran toimitusjohtajaksi. Jääskeläinen työskenteli samalla myös *[[Pellervo (lehti)|Pellervon]]*, *[[Nuorten Pellervo]]n* ja *[[Suomen Osuustoimintalehti|Suomen Osuustoimintalehden]]* päätoimittajana. Tohtoriksi hän väitteli vuonna 1936.

Vuonna 1907 Jääskeläinen voitti Suomen mestaruuden keihäänheiton yhteistuloksessa tuloksella 83,12. Hänen paremman kätensä heitto kantoi 44,25. Jääskeläinen sijoittui 100 metrillä Suomen mestaruuskilpailuissa samana vuonna pronssille ajalla 11,5.

## Teokset
*
*
*

## Lähteet
Kapryylihappo

**Kapryylihappo** (eng. *Caprylic acid*) (tunnetaan myös nimellä **oktaanihappo**) on tyydyttynyt rasvahappo. Yhdistettä esiintyy muun muassa nisäkkäiden tuottamassa maidossa, kookosöljyssä ja öljypalmun (*Elaeis guineensis*) tuottamassa palmuöljyssä. Kapryylihappoa käytetään mm esterinä parfyymeissä ja hoitona bakteerien aiheuttamaan tulehdukseen. 

Yhdistettä esiintyy myös kukkien tuoksuissa ja semiokemikaalina eliöiden viestinnässä. Kapryylihappo (samoin kuin kapronihappo ja kapriinihappo) on saanut nimensä vuohien mukaan (latinaksi *capra*).

## Lähteet

## Aiheesta muualla

*Rasvat
*PubChem: Octanoic acid 
*Human Metabolome Database (HMDB): Caprylic acid 
* Food Component Database (FooDB): Octanoic acid 
*DrugBank: Caprylic acid 
*Kyoto Encyclopedia of Genes and Genomes (KEGG): Octanoic acid 
*ChemBlink: Octanoic acid 
*Dr. Duke's Phytochemical and Ethnobotanical Databases: Caprylic-acid 
*Pherobase: Floral Compound – caprylic acid 
*Pherobase: Semiochemical – caprylic acid 
* The Comparative Toxicogenomics Database (CTD): Octanoic acid
Nelson A. Miles

**Nelson A. Miles** (8. elokuuta 1839 – 5. toukokuuta 1925) oli yhdysvaltalainen sotilas, joka loi uransa Yhdysvaltain sisällissodassa ja osallistui siellä kaikkiin merkittäviin yhteenottoihin lukuun ottamatta Gettysburgin taistelua.

Pohjoisvaltioiden voiton jälkeen Miles oli merkittävässä roolissa useimmissa Suurille tasangoille ja tasankointiaaneja vastaan suuntautuneissa Yhdysvaltain armeijan sotaretkissä. Vuosina 1874–1875 hän pakotti comanchet, kiowat ja eteläiset cheyennet antautumaan Texasissa ja Coloradossa. Vuosina 1876–1877 Miles johti Little Bighornin taistelun jälkeisiä talvihyökkäyksiä ja pakotti lakotat ja pohjoiset cheyennet palaamaan reservaatteihinsa. Samana kesänä Miles joukkoineen osallistui nez percé -sotaan, joka johti päällikkö Josephin antautumiseen Montanassa. 1880-luvun jälkipuoliskon aikana Miles miehineen päätti lopullisesti apassi-johtaja Geronimon vuosikymmeniä jatkuneet ryöstöretket Yhdysvaltain ja Meksikon rajaseudulla. Vuonna 1898 hän osallistui Espanjan–Yhdysvaltain sotaan, jonka seurauksena Yhdysvallat sai haltuunsa Espanjan siirtomaat Karibialla ja Tyynellämerellä.

Miles kuoli Washington DC:ssä vuonna 1925 ollessaan lastenlastensa kanssa sirkuksessa. Tuolloin hän sai äkillisen sydänkohtauksen tehdessään kunniaa maansa lipulle kansallishymnin esityksen aikana. Hän oli kuollessaan eräs viimeisistä sisällissodan aikaisista sodanjohtajista. Miles haudattiin Arlingtonin kansalliselle hautausmaalle nimeään kantavaan mauseleumiin.

## Lähteet
*Greene, Jerome, *Nez Perce Summer, 1877: The US Army and the Nee-Me-Poo Crisis*, Montana Historical Society Press, 2001,  
*Henriksson, Markku *Alkuperäiset amerikkalaiset* Gaudeamus, 1985 
### Viitteet
Pirkan Kierros

**Pirkan Kierros** on vuotuinen neljästä osatapahtumasta koostuva liikuntatapahtuma. Kierroksen osat ovat hiihto, pyöräily, soutu ja hölkkä.

## Katso myös
* Pirkan Hiihto
* Pirkan Pyöräily
* Pirkan Soutu
* Pirkan Hölkkä

## Aiheesta muualla
* Pirkan Kierros
Pirkan Soutu

**Pirkan Soutu** on vuosittainen Tampereen Pyhäjärvellä järjestettävä soututapahtuma. Tapahtuma järjestettiin ensimmäisen kerran vuonna 1979. Pirkan Soutu on osa Pirkan Kierrosta. Pirkan Kierroksen muut osatapahtumat ovat Pirkan Hiihto, Pirkan Pyöräily ja Pirkan Hölkkä.

## Aiheesta muualla
* Pirkan Kierros 
* Pirkan Soutu
O. A. J. Keinänen

**Olivier August Johan Carlenius** (27. syyskuuta 1841 Savonlinna – 25. syyskuuta 1904 Heinävesi) oli suomalainen runoilija joka käytti kirjailijanimeä **O. A. J. Keinänen**.

Carleniuksen vanhemmat olivat raatimies, kauppias Johan Olof Carlenius ja Maria Hatalin. Hän pääsi ylioppilaaksi 1864 Porvoon lukiosta ja opiskeli Helsingin yliopistossa valmistuen filosofian kandidaatiksi 1872.

Carlenius julkaisi 1867 *Suomalaisia lauluja*' nimisen runokokoelman. Hän tuli sittemmin mielisairaaksi kertoman mukaan onnettoman rakkauden takia ja alkoi kutsua itseään *Viipurin kuninkaaksi*.

## Teoksia
* *Suomalaisia lauluja*. Frenckell, Helsinki 1867

## Lähteet
* 
* O. A. Kallio : Uudempi suomalainen kirjallisuus : edellinen osa : vanhempi eli perustava aika. WSOY 1911, s. 173

## Aiheesta muualla

* Google-kirjat : O. A. J. Keinäsen teos Suomalaisia lauluja
*Vapaasti ladattava O. A. J. Keinäsen e-kirja Project Gutenbergiltä ja Projekti Lönnrotilta
Luonnosta (Filolaos)

**Luonnosta** () oli Filolaoksen kirjoittama pythagoralaista luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.

Filolaoksen kerrotaan olleen ensimmäinen, joka julkaisi kirjan pythagoralaisista opeista. Samalla hän on ainoita pythagoralaisia, jonka teoksesta tunnetaan merkittävämpiä katkelmia. Filolaoksen teos käsitteli muun muassa musiikin teoriaa, jolla oli pythagoralaisessa ajattelussa myös metafyysisiä ja kosmologisia kytkentöjä.

Diogenes Laertioksella on säilynyt katkelma teoksen alusta:

Filolaoksen ajattelu liitti näin yhteen kaksi esisokraattisen filosofian käsitettä, joonialaisen luonnonfilosofian rajattoman (*[[apeiron]]*) ja Parmenideen elealaisen ontologian rajan (*peran*). Yhdistävänä toimii *[[looginen harmonia|harmonia]]n* käsite, jota olivat jo ennen pythagoralaisia käyttäneet Empedokles ja Herakleitos. Filolaoksen teoksessa harmoniaa käsitellään kuitenkin omaperäisen pythagoralaisesti numeerisina suhteina ja musikaalisen asteikon (pythagoralainen asteikko) avulla.

Platonin kerrotaan ostaneen Filolaoksen teoksen ja käyttäneen sitä *[[Timaios (dialogi)|Timaioksensa]]* pohjaksi. Speusippos teki Filolaoksen teoksesta tiivistelmän.

## Lähteet

## Kirjallisuutta

*
Luonnosta (Herakleitos)

**Luonnosta** () oli Herakleitoksen kirjoittama luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.

Diogenes Laertioksen mukaan teos oli jaettu kolmeen osaan, jotka käsittelivät maailmankaikkeutta, politiikkaa ja teologiaa. Theofrastoksen mukaan osa teoksesta oli keskeneräinen, osa taas sekavasti kirjoitettu.

Diogenes kertoo myös, että Herakleitos omisti teoksensa Efesoksen Artemiin temppelille sijoittaen teoksen sinne. Temppeleitä käytettiin antiikin aikana usein kallisarvoisten esineiden säilytyspaikkana. Diogeneen mukaan teos sai sellaisen maineen, että Herakleitoksen ajattelu keräsi paljon herakleitoslaisiksi kutsuttuja kannattajia. Teos oli saatavilla vielä Plutarkhoksen ja Klemens Aleksandrialaisen aikana, ellei myöhemminkin.

## Lähteet
Corneille Heymans

**Corneille Jean François Heymans** (1892–1968) oli belgialainen tutkija, joka sai vuonna 1938 Nobelin lääketieteen palkinnon hengitystä sääteleviin mekanismeihin liittyvästä tutkimuksesta.

## Lähteet
Koekytkentälevy

**Koekytkentälevy** tai **koekytkentäalusta** () on levy, jolla voi testata elektronisia kytkentöjä tarvitsematta juottaa komponentteja. Levyllä on suuri määrä pieniä reikiä standardin 2,54 millimetrin välein (0,1 tuumaa), joissa on kontaktipinta ja joihin liitettävien komponenttien johtimet painetaan. Reiät on jaettu ryhmiin ja kunkin ryhmän reikien kontaktit on levyn sisällä yhdistetty toisiinsa sähköisesti. Liitettävien komponenttien johtimet tai kytkentänastat sijoitetaan eri ryhmiin, jolloin niiden välille voidaan kytkeä muita komponentteja tai hyppylankoja. Koekytkentälevyn reunoilla voi olla pitkiä reikäryhmiä esimerkiksi virransyöttöä varten. 

Levyjä on saatavana eri kokoisina ja pinnien määrä vaihtelee. Pieniä levyjä saattaa olla mahdollista yhdistää, jolloin pinnien määrä kasvaa. Koekytkentälevyjä voi käyttää moneen kertaan. Koekytkentälevyn avulla onkin hyvin helppoa kokeilla yksinkertaisia kytkentöjä ja kytkentöjä on helppo muuttaa.

Vaihtoehtoinen alusta kytkentöjen testaamiseen on reikäpiirilevy, johon osat kiinnitetään juottamalla.
Walter Rudolf Hess

**Walter Rudolf Hess**  (17. maaliskuuta 1881 Frauenfeld – 12. elokuuta 1973 Locarno)  oli sveitsiläinen tutkija, joka sai vuonna 1949 Nobelin lääketieteen palkinnon väliaivojen toimintaan liittyvästä tutkimuksesta.

Hess valittiin Zürichin yliopiston professoriksi ja fysiologian instituutin johtajaksi vuonna 1917.

## Lähteet

## Aiheesta muualla
Luonnosta (Anaksagoras)

**Luonnosta** () oli Anaksagoraan kirjoittama luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.

*Luonnosta* oli Anaksagoraan pääteos. Hän kirjoitti sen myöhemmällä iällään, mikä tarkoittaa, että se on todennäköisesti kirjoitettu Ateenassa. Teos on käsittänyt mahdollisesti ainakin kolme kirjaa. Teos on kirjoitettu joonialaisella kreikalla ja proosamuodossa Anaksimeneen mallin mukaan.

Platon viittaa teokseen *[[Sokrateen puolustuspuhe (Platon)|Sokrateen puolustuspuheessa]]* ja antaa ymmärtää, että Sokrates olisi lukenut sitä. Platonin ja muiden viittausten perusteella teos vaikuttaa olleen tunnettu ja suosittu Ateenassa 400-luvulla eaa.

Teoksesta on säilynyt nykyaikaan parikymmentä katkelmaa. Katkelmia on säilynyt ennen kaikkea Simplikioksen (kommentaari Aristoteleen *[[Fysiikka (Aristoteles)|Fysiikkaan]]*) kautta; tämä tunsi teoksen vielä 500-luvulla ja lainasi siitä otteita. Muita merkittäviä lähteitä teoksen sisältöön ovat Platon, Aristoteles, Theofrastos, Aetios ja Hippolytos.

## Lähteet

## Kirjallisuutta

* 
* 
*
Luonnosta (Anaksimandros)

**Luonnosta** () oli Anaksimandroksen kirjoittama luonnonfilosofinen teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.

Anaksimandroksen teos oli proosamuotoinen ja se oli yksi länsimaisen kirjallisuuden historian ensimmäisiä proosateoksia. Samalla teosta voidaan pitää historian ensimmäisenä todellisena filosofisena tutkielmana. Nimi *Luonnosta* on todennäköisesti annettu sille myöhemmin.

Teos esitti Anaksimandroksen teorian kaikkeuden synnystä sekä kaiken elävän kehittymisestä. Taivas ja maa saivat alkunsa rajattomasta *[[apeiron]]ista*. Tästä syntynyt maa oli alun perin veden peitossa, mutta myöhemmin vesi kuivui lämmön vaikutuksesta osittain ja paljasti maan. Kasvit ja eläimet syntyivät kosteudesta, ihmiset puolestaan myöhemmin kaloista tai joistakin kaloja muistuttavista eläimistä. Teoria muistuttaa evoluutioteoriaa, mutta toisaalta myös kreikkalaisen mytologian kertomuksia, kuten kertomusta Deukalionista ja Pyrrhasta. Malcolm Schofieldin mukaan teos voidaan nähdä eräänlaisena naturalistisena versiona Hesiodoksen teoksesta *[[Jumalten synty]]*.

Teoksesta säilyneet katkelmat ovat peräisin ennen kaikkea Aristoteleelta, Theofrastokselta, Pseudo-Plutarkhokselta, Hippolytokselta ja Simplikiokselta. Teoksella oli suuri vaikutus kreikkalaiseen filosofiseen kosmologiaan kirjallisuuden lajityyppinä.

## Lähteet
Herz

**Herz** on muun muassa seuraavien henkilöiden sukunimi:

* Alice Herz (1883–1965), protestiksi Vietnamin sotaa vastaan polttoitsemurhan tehnyt saksalais-yhdysvaltalainen nainen
* Alice Herz-Sommer (1903–2014), tšekkiläinen pianisti ja musiikinopettaja
* Djane Lavoie-Herz (s. 1889), kanadalainen pianisti ja pianopedagogi
* Henri Herz (1803–1888), itävaltalainen pianisti ja säveltäjä
* Henriette Herz (1764–1847), saksalainen salonginpitäjä.

## Katso myös
* Hertz
Kytkentä

**Kytkentä** voi tarkoittaa seuraavia asioita:

* Elektroniikassa käytetty ilmaus tietynlaiselle komponentin tai useamman käytölle; piirikaavio
* Mekaniikassa, esim. nivelen kytkentä akseliin
* Kuvaannollisena ilmauksena, asiayhteyden liittyvyys toiseen asiayhteyteen
Alberto Bolognetti

**Alberto Bolognetti** (8. heinäkuuta 1538 Bologna – 17. toukokuuta 1585 Villach) oli italialainen kardinaali. Hän syntyi Bolognan senaattori Francesco Bolognettin ja Lucrezia Fantuzzin poikana. Suvusta tuli 1700-luvulla myös toinen kardinaali, Mario Bolognetti.

Bolognetti sai tohtorinarvon oikeudessa Bolognan yliopistosta 23. toukokuuta 1562. Hän toimi muun muassa studiumin professorina Bolognassa 1562–1565 ja Salernossa 1565–1575. Paavi Gregorius XIII kutsui hänet Roomaan ja nimitti apostoliseksi protonotaariksi vuonna 1572. Vuosina 1576–1578 Bolognetti toimi nuntiuksena Firenzessä ja vuosina 1578–1581 Venetsiassa.

Bolognetti tuli 27. huhtikuuta 1579 valituksi Massa Marittiman hiippakunnan johtoon. Piispaksi konsekroinnista ei ole tietoja. Vuosina 1581–1585 Bolognetti toimi nuntiuksena Puolassa. Hänestä tehtiin konsistoriossa 12. joulukuuta 1583 kardinaalipappi, mutta hän ei saanut punaista hattua eikä titteliä. Hänet haudattiin Basilica di Santa Maria dei Serviin Bolognassa.

## Lähteet
Miinoan kivi

**Miinoan kivi** on rajakivi Suomen ja Venäjän rajalla Kuhmossa. Se on ollut rajapyykkinä Täyssinän rauhasta 1596 alkaen.

Miinoan kivi sijaitsee noin 40 kilometriä Kuhmon keskustasta koilliseen, entisen Suomen ja Vienan Karjalan välisen kulkureitin varrella. Kiven ohi kulki Pohjanlahden ja Vienanmeren välisen vedenjakajan ylittävä veneiden vetotie vesistöistä toiseen. Kivi tuli tunnetuksi, kun I. K. Inha otti 1890-luvulla valokuvan veneenvetäjistä kiven edustalla. Sakari Pälsi kirjoitti kivestä kokonaisen luvun kirjaansa *Karjalan talviteillä* (Otava 1922).

Kiveen on hakattu Täyssinän rauhan rajamerkit: Ruotsin kolme kruunua ja venäläinen risti. Vuonna 1827 tehdyn Oulun läänin ja Arkangelin kuvernementin rajankäynnin yhteydessä kiveen hakattiin kirjaimet U ja A. Vuonna 1934 tehdyn Suomen ja Neuvostoliiton välisen rajantarkistuksen yhteydessä kiveen hakattiin tekstit SUOMI ja СССР. Lisäksi kiveen on hakattu rajan kulkua osoittava viisari ja rajapyykin numero 681. Kivi sijaitsee rajalinjalla Suomen ja Venäjän rajapaalujen välissä.

Kiven sijaintipaikasta johtuen siihen tutustuminen edellyttää rajavartioston kirjallista lupaa.

## Katso myös
*Miinoa, kylä

## Lähteet
* 
* Kuhmon muinaismuistokohteet
Aleksejev

**Aleksejev** (), naisilla **Aleksejeva** (Алексе́ева) on yleisimpiä venäläisiä sukunimiä. Se perustuu kreikkalaisperäiseen ristimänimeen *Aleksei* (Алексе́й), jonka suomalainen vastine on etunimi Aleksi. Nimi voi viitata seuraaviin henkilöihin:

* Aleksandr Aleksejev (s. 1999), venäläinen jääkiekkoilija
* Denis Aleksejev (s. 1987), venäläinen juoksija
* Dmitri Aleksejev (s. 1947), venäläis-englantilainen pianisti
* Fjodor Aleksejev (1753–1824), venäläinen taidemaalari
* Georgi Pogodin-Aleksejev (s. 1993), venäläinen jääkiekkoilija
* Jevgeni Aleksejev (1843–1917), venäläinen amiraali
* Jevgeni Aleksejev (s. 1985), venäläinen šakinpelaaja
* Lidija Aleksejeva (1924–2014), venäläinen koripalloilija ja valmentaja
* Ljudmila Aleksejeva (1927–2018), venäläinen toisinajattelija ja ihmisoikeusaktivisti
* Marina Anatoljevna Aleksejeva, *Aleksandra Marinina* (s. 1957), venäläinen rikoskirjailija
* Marius Aleksejev (s. 1982), virolainen käsipallomaalivahti
* Mihail Aleksejev (1857–1918), venäläinen kenraali
* Nikita Aleksejev (s. 1981), venäläinen jääkiekkoilija
* Nikolai Aleksejev (s. 1977), venäläinen aktivisti ja toimittaja
* Olga Rypakova (o.s. Aleksejeva) (s. 1984), kazakstanilainen yleisurheilija
* Tiit Aleksejev (s. 1968), virolainen kirjailija ja historioitsija
* Vasili Aleksejev (1942–2011), neuvostoliittolainen painonnostaja
* Vladimir Aleksejev (1784–1832), venäläinen kuvanveistäjä ja mitalitaiteilija
* Vladimir Aleksejev (s. 1961), venäläinen suunnistaja.
Uimahypyt kesäolympialaisissa 2012 – miesten 10 metrin kerroshypyt

**Miesten 10 metrin kerroshyppykilpailu** käytiin 10. – 11. elokuuta 2012 London Aquatics Centressä. Kilpailijoita oli yhteensä 32.

## Aikataulu

Suluissa Suomen aika (EEST)

## Tulokset
### Karsinta
Karsinnoissa kilpailijat hyppäsivät kuusi hyppyä ja 18 parasta pääsi välierään.

### Välierä
Kilpailijat hyppäsivät kuusi hyppyä ja 12 parasta pääsi loppukilpailuun.

### Loppukilpailu
Kilpailijat hyppäsivät kukin kuusi hyppyä.

## Lähteet
Edward Adelbert Doisy

**Edward Adelbert Doisy** (1893−1986) oli yhdysvaltalainen biokemisti. 
Hänelle myönnettiin yhdessä tanskalaisen Henrik Damin kanssa Nobelin lääketieteen palkinto 1943 K-vitamiinin löytämisestä.

## Lähteet
Kristillisten Tekojen kirkko

**Kristillisten Tekojen Kirkko** on Tampereella perustettu suomalainen kristillinen uskonnollinen yhteisö, joka on rekisteröity uskonnolliseksi yhdyskunnaksi 9. toukokuuta 1983. Kristillisten Tekojen kirkko tunnustaa Raamatun kirjoituksiin perustuvaa kristillistä uskoa tavoitteenaan edistää rauhan, lähimmäisenrakkauden ja tasa-arvon toteutumista ihmisten kesken. Yhteisössä on käytössä aikuiskaste. Yhteisön pääasiallinen lähtökohta verrattuna muihin kristillisiin yhteisöihin on käsitys, jonka mukaan kristillinen usko ei yksinään riitä pelastukseen, vaan lisäksi tarvitaan "kristillisiä tekoja".

Pääosa Kristillisten Tekojen Kirkon perustajista oli työttömiä Tampereen seudulta. Yhteisön jäsenmäärä on 2000-luvulla ollut hyvin pieni, alle 20 henkeä. 1990-luvulla siihen kuului vain kaksi jäsentä ja se oli Suomen toiseksi pienin rekisteröity uskonnollinen yhdyskunta (pienempi oli vain Totuuden Ystävät).

## Lähteet
Torittu

**Torittu** on kylä Padasjoen kunnassa Päijät-Hämeen maakunnassa.

Toritun kylän historia on yhtä vanha kuin Padasjoen historia. Hallintopitäjän perustamisvuotena pidetään vuotta 1442. Tuolloin Padasjoen käräjillä vahvistettiin Toritun isäntien kauppa, jolla he olivat ostaneet neljänneksen hauholaisilta Lummene-metsästä. Loput Lummene-metsästä harmoslaiset ja torittulaiset ostivat vuonna 1558, jolloin pitäjän raja muodostui nykyiseksi. Vuoden 1539 maakirjan mukaan Toritussa oli Rekolan ja Pastilan talot, joista muodostettiin 1580-luvulla kaksi taloa lisää.

Toritun kylän keskeisimmäksi paikaksi on muodostunut Sepänmäki eli kyläsepän museoalue, jonka vanhimmat rakennukset ovat peräisin 1700-luvulta. Kyläyhdistys pitää avoinna kesäisin Toritun kyläsepän museota ja järjestää mm. pärekattotalkoita ja muita museon hoitotalkoita sekä yhteisiä juhlia museopihalla kesäasukkaiden kanssa. Museoalueelle on myös kunnostettu sepän paja, jossa pidetään kursseja.

Toritun vuonna 1905 rakennettu koulu lakkautettiin vuonna 1970 ja vuodesta 1979 asti siellä on toiminut Nuutisen kutomo. 

Toritulla on aktiivisen kyläyhdistyksen lisäksi myös aktiivinen ja toimiva metsästysseura. Kyläyhdistyksen ja metsästysseuran Leader-projektina valmistamalla Toritun luonto- ja kulttuurireitillä on peräti 27 km taivallettavaa luonto- ja kulttuurikohteista toisiin.

Metsätalouden merkitys on suuri Toritun kylälle. Kylällä on monia pieniä järviä ja rantaa myös Lummene-järvestä, niinpä kylällä on paljon kesäasukkaita. Kutomon lisäksi kylällä on matkailuyrittämistä.

## Toritun kulttuurimaisema

Toritun kulttuurimaisemaa hallitsevat laajat, metsiin rajautuvat kumpuilevat peltovainiot ja niiden laitamilla sijaitsevat tilakeskukset. Kylän keskivaiheilla sijaitsevan ulkoilmamuseon rakennukset kuuluivat Pastilasta 1920-luvun alussa itsenäistyneeseen Seppälä-nimiseen torppaan, jossa asui kylän seppä vuoteen 1955 asti. Alueen vanhimmat rakennukset ovat 1700-luvulta.

Seppälän koillispuolella, mäen harjanteella sijaitsee Toritun vuonna 1905 rakennettu koulu. Alkuperäisellään oleva rakennus on tyhjillään, ja sitä vastapäätä on Nuutisen kutomon 1980-luvulla rakennettu asuin- ja tehdasrakennus.

Toritun eteläosassa, maantien länsipuolella sijaitsevat laajojen peltojen ympäröimät Ylätalon ja Vainion tilakeskukset, joiden päärakennukset lienee rakennettu 1800–1900-lukujen molemmin puolin.

Pastilan kantatilan rakennuskanta lienee 1950–1960-luvuilta. Toritun pohjoisosassa sijainnut Alhon 1600-luvulle palautuvan yksinäissäterin päärakennus on purettu.

## Lähteet
Pulkkila, Uuno [1946] 1984. Padasjoen historia.

## Aiheesta muualla
* Kyläyhdistyksen sivut 
* Sepänmäki 
* Toritun kulttuurimaisema
### Kirjallisuutta
*Pastila, Pekka & Perälä, Minna: *Toritun kyläkirja : elämää Padasjoella*. Toritun kyläyhdistys, 2012. .
Jegorov

**Jegorov** (), naisilla **Jegorova** (Его́рова) on yleisimpiä venäläisiä sukunimiä. Se perustuu kansanomaiseen etunimeen *Jegor*, jonka kirjallisempi muoto on *Georgi*. Suomessa vastaava etunimi on Yrjö. Sukunimi voi viitata seuraaviin henkilöihin:

**Jegorov**
* Aleksandr Jegorov (1883–1939), Neuvostoliiton marsalkka
* Boris Jegorov (1937–1994), neuvostoliittolainen kosmonautti
* Grigori Jegorov (s. 1967), neuvostoliittolainen ja kazakstanilainen seiväshyppääjä
* Juri Jegorov (1954–1988), neuvostoliittolainen pianisti

**Jegorova**
* Anna Jegorova (1916–2009), neuvostoliittolainen taistelulentäjä
* Ljubov Jegorova (s. 1966), venäläinen maastohiihtäjä
* Olga Jegorova (s. 1972), venäläinen juoksija
* Valentina Jegorova (s. 1964), venäläinen kestävyysjuoksija.
Kuulakytkin

**Kuulakytkin** voi tarkoittaa seuraavia asioita:

* Perävaunuun liittyvä laite, jolla perävaunu lukitaan auton peräkoukkuun
* Elektroniikan eräs kytkintyyppi
Carlos Chávez

**Carlos Chávez** (13. kesäkuuta 1899 México – 2. elokuuta 1978 México) oli meksikolainen säveltäjä. Hänen teoksissaan on paikallisen kansanmusiikin ja uusklassismin vaikutteita. Chávezin tuotantoon kuuluu muun muassa seitsemän sinfoniaa ja baletteja. Hänen ainoa oopperansa, *The Visitors*, kantaesitettiin New Yorkissa vuonna 1957. Chávez myös kirjoitti kaksi kirjaa, joista toinen oli vaikutusvaltainen *Toward a New Music: Music and Electricity* (1932), sekä musiikkiartikkeleita *[[El Universal (Meksiko)|El Universaliin]]*.

Chávezin oma soitin oli piano. Hän opiskeli muiden muassa Manuel Poncen johdolla. Hän meni vuonna 1922 naimisiin Otilia Ortizin kanssa. Hän matkusteli sekä Euroopassa että Yhdysvalloissa. Asuessaan vuosina 1926–1928 New Yorkissa hän ystävystyi Aaron Coplandin ja Edgar Varèsen kaltaisten merkittävien vaikuttajien kanssa. 

Chávez toimi muun muassa Meksikon kansalliskonservatorion johdossa, oli mukana perustamassa Kansallista taideinstituuttia ja toimi myös Harvardin yliopistossa Charles Eliot Norton -luennoitsijana. Hän oli vuonna 1928 Meksikon sinfoniaorkesterin perustaja, ja hänestä tuli sen kapellimestari. Hän johti lähes jokaista suurta orkesteria Yhdysvalloissa, Euroopassa ja Latinalaisessa Amerikassa. Hän sai sekä Yhdysvaltain taide- ja tiedeakatemian että Yhdysvaltain taide- ja kirjallisuusinstituutin kunniajäsenyydet.

## Lähteet
Manuel Ponce

**Manuel María Ponce** (8. joulukuuta 1882 Fresnillo – 24. huhtikuuta 1948 México) oli meksikolainen säveltäjä. Hänen ensimmäinen tyylisuuntauksensa sai vaikutteita ensisijaisesti Moritz Moszkowskin ja Cécile Chaminaden salonkimusiikista. Tätä tyyliä edustavat lukuisat kevyet pianosävellykset ja laulut. Opiskeltuaan Paul Dukasin johdolla Ponce kehitti tyylin, joka yhdisteli ranskalaista impressionismia ja uusklassisia kontrapunktisia tekniikoita. Laulujen ja varhaisten pianoteosten lisäksi Poncen tuotantoon lukeutuu pianokonsertto, sinfonisia teoksia, *Concierto del sur* kitaralle ja orkesterille, kamarimusiikkia, kaksi pianosonaattia ja runsaasti kitaramusiikkia.

Sävellystyön ohella Ponce toimi pianistina, urkurina, pedagogina ja musiikkikriitikkona. Hän työskenteli Meksikon kansallisessa musiikkikonservatoriossa ja toimi vuosina 1917–1919 Kansallisen sinfoniaorkesterin kapellimestarina. Vuonna 1925 Ponce muutti Pariisiin; hän palasi vuonna 1933 Meksikoon suoritettuaan tätä ennen opintonsa Dukasin johdolla.

## Lähteet

## Aiheesta muualla
Joseph Erlanger

**Joseph Erlanger** (5. tammikuuta 1874 – 5. joulukuuta 1965) oli yhdysvaltalainen tutkija, joka sai vuonna 1944 Nobelin lääketieteen palkinnon yhdessä entisen oppilaansa Herbert Gasserin kanssa hermosäikeisiin liittyvästä tutkimuksesta.

Erlanger ja Gasser tutkivat miten vast'ikään keksittyä elektroniikkaa voisi soveltaa lääketieteellisiin tutkimuksiin ja vuonna 1922 he onnistuivat vahvistamaan yksittäisen hermosäikeen sähköisiä vasteita, sekä analysoimaan niitä kehittämällään oskilloskoopilla. Aaltomuoto ja impulssit olivat näkyvissä katodisädeputkea käyttävällä näytöllä.

## Lähteet
Magneettikytkin

**Magneettikytkin** on kytkin, joka toimii magneettikentän ohjaamana. Kytkinosa voi olla esimerkiksi kielirele. Tyypillisesti magneettikytkimeen kuuluu kestomagneetin sisältävä vastakappale, jonka läheisyydessä kytkimen asento muuttuu. Eräs sovellus on oven avautumisen tunnistus esimerkiksi murtohälytyslaitteessa. Liikehuoneistoissa taas voidaan oven karmiin liittää magneettikytkin ja oveen vastakappale. Kun asiakas avaa oven, kytkimen tila muuttuu, mikä aktivoi äänisignaalin kiinnittämään liikkeenharjoittajan huomion.

Magneettikytkimiä on saatavilla sekä pinta- että uppoasennettavina malleina.
Dip-kytkin

**Dip-kytkin** (*dual in-line package*, viittaa standardimuotoiseen komponentin koteloon 0,3 tuuman leveydellä ja  0,1 tuuman pinnivälillä) on heikkoja virtoja ohjaava rakenteeltaan pieni, yleensä useampia kytkimiä sisältävä kytkin. Sillä voi korvata jumpperin. Mikäli elektronista laitetta suunniteltaessa ollaan epävarmoja esim. jännitteenjaon soveltuvuudesta, voi jännitteenjakoja tehdä useampia ja liittää ne dip-kytkimeen jotta voi myöhemmin testata mikä toimii parhaiten.
Howard Florey

**Howard Walter Florey** (24. syyskuuta 1898, Adelaide, Australia – 21. helmikuuta 1968, Oxford, Britannia) oli australialainen tutkija, joka sai vuonna 1945 Nobelin lääketieteen palkinnon yhdessä Alexander Flemingin ja Ernst Boris Chainin kanssa penisilliiniin liittyvästä tutkimuksesta.

Florey johti Oxfordissa ensimmäisten järjestelmällisesti penisilliiniä saaneiden potilaiden hoitoa ja tutkimusta. Hänellä oli keskeinen osa myös patologian kehittymisessä kokeelliseksi tieteeksi kotimaassaan Australiassa. Varhain urallaan hän kiinnostui ihmiskehon eritteissä esiintyvästä lysotsyymistä ja sen kyvystä tappaa bakteereja.

## Lähteet
Satakunnan Kansansoutu

**Satakunnan Kansansoutu** on Kokemäenjoella järjestettävä soututapahtuma, joka soudetaan 109 kilometrin mittaisena Sastamalan Sylvään ja Porin Aittaluodon välisenä. Kyseessä ei ole kilpailu, vaan soutajat etenevät yhteisen aikataulun mukaan. Taukopaikkoja on noin 10 kilometrin välein, ja yöpymiset ovat Kokemäen Risteellä sekä Harjavallassa. Matkan varrella olevien voimalaitosten padot ohitetaan kuljettamalla veneet autokyydillä niiden alapuolelle.

## Historia
Satakunnan Kansansoutu järjestettiin ensimmäisen kerran vuonna 1985. Siihen osallistui parhaimmillaan yli 3 000 soutajaa, mutta 2010-luvulle tultaessa määrä putosi reiluun tuhanteen. Vuonna 2012 tapahtuma järjestettiin taloudellisten vaikeuksien johdosta ainoastaan 44 kilometrin pituisena Äetsän ja Kolsin voimalaitosten välisenä yksipäiväisenä soutuna, eikä se saavuttanut suurta suosiota. Vuonna 2017 Satakunnan Kansansoutu järjestettiin jälleen neljän vuoden tauon jälkeen Suomen 100-vuotisen itsenäisyyden kunniaksi. Kolmipäiväinen soutu keräsi tuolloin noin 500 osallistujaa. Vuonna 2020 tapahtuma peruttiin koronaviruspandemian takia.

## Reitti
### 1. päivä
*0 km Sylvää, Sastamala
*16 km Äetsän voimalaitos
*26 km Karhiniemi, Huittinen
*36 km Lauha, Huittinen
*44 km Riste, Kokemäki
### 2. päivä
*44 km Riste, Kokemäki
*54 km Säpilä, Kokemäki
*60 km Kolsin voimalaitos, Kokemäki
*62 km Tulkkila, Kokemäki
*68 km Kuurola, Kokemäki
*76 km Harjavalta
### 3. päivä
*76 km Harjavalta
*80 km Harjavallan vesivoimalaitos
*87 km Arantilankoski, Nakkila
*98 km Friitala, Ulvila
*109 km Aittaluoto, Pori

## Lähteet
**XXV Satakunnan Kansansoutu 17.–19.7.2009* -esite, Satakunnan Kansansoutu ry.

### Viitteet

## Aiheesta muualla
* Kansansoudun viralliset nettisivut
Uimahypyt kesäolympialaisissa 2012 – miesten 3 metrin ponnahduslaudan parihypyt

**Miesten 3 metrin ponnahduslaudan parihypyt** kilpailtiin 1. elokuuta London Aquatics Centressä. Joukkueita oli yhteensä kahdeksan.

## Aikataulu

Suluissa Suomen aika (EEST)

## Tulokset
Joukkueet hyppäsivät kukin kuusi hyppyä.

## Lähteet
Philip Showalter Hench

**Philip Showalter Hench** (28. helmikuuta 1896 – 30. maaliskuuta 1965) oli yhdysvaltalainen tutkija, joka sai vuonna 1950 Nobelin lääketieteen palkinnon yhdessä Edward Calvin Kendallin ja Tadeusz Reichsteinin kanssa lisämunuaisen kuorikerroksen hormoneihin liittyvästä tutkimuksesta.

## Lähteet
Aikakytkin

**Aikakytkin**, ajastin, englanniksi *timer* kytkee säädetyn viiveen kuluttua. Aiemmin aikakytkin oli kuin mekaaninen kellokoneisto mutta nykyään rakenne on monesti elektroninen, yleensä digitaalinen. Aikakytkin voi olla myös laitteen sisään rakennettu ja viive ennalta ohjelmoitu. Suomessa tyypillinen sovellus on ajastaa auton moottori- ja/tai sisätilanlämmitin käynnistymään tiettynä ajanhetkenä. Aikakytkimeen voi myös sisältyä viiveen ohjelmoinnin lisäksi mahdollisuus ohjelmoida kuinka pitkään kytkentä on päällä. Esim. Valaistus on päällä vuorokauden seuraavina tunteina 6:30-8:00, 8:20-11:30, 12:00-13:30, 13:45-16:00. 

## Lähteet

## Aiheesta muualla